**MISS MOLLY (** Molly Rosenström Näsman o.s. Rosenström;) s. 3. heinäkuuta 1999 Helsinki) on suomenruotsalainen poplaulaja, joka käytti taiteilijanimenä etunimeään. Näsman nousi julkisuuteen sijoituttuaan toiseksi Suomen Talent-kilpailun 3. tuotantokaudella sekä voitettuaan Suomen ensimmäisen *The Voice Kids* -laulukilpailun 10. marraskuuta 2013 esitetyssä finaalissa.

Elämä ja ura
------------

Molly Rosenström syntyi Helsingissä vuonna 1999, mutta hänen perheensä muutti Karjaalle Mollyn ollessa ala-asteikäinen. Yläastetta Näsman kävi Helsingissä Ruotsalaisessa normaalilyseossa. Molly harrastaa tanssia ja pianonsoittoa. Hän on aiemmin harrastanut myös telinevoimistelua ja käsipalloa.

Vuonna 2011 Näsman osallistui Talent-ohjelman suomalaisen version kolmannelle tuotantokaudelle ja sijoittui kilpailussa lopulta toiseksi, ollen kuitenkin kilpailun paras laulaja.

### 2013–2014 *The Voice Kids* ja levytyssopimus

Näsman kilpaili *The Voice Kids* -ohjelmassa Krista Siegfridsin joukkueessa. Kilpailun voitosta Rosenström sai palkinnoksi muun muassa levytyssopimuksen Universal Music -levy-yhtiön kanssa sekä 5 000 euron stipendin musikaaliseen kehittymiseen.

Mollyn esikoissingle "If I Ever Grow Up" ja sen musiikkivideo julkaistiin heti *The Voice Kids* -finaalin jälkeen. Kappaleen on säveltänyt ja sanoittanut Molly itse yhdessä Axel Ehnströmin ja Janne Huttusen kanssa. Kappaleen musiikkivideo on kuvattu Kuala Lumpurissa. Mollyn esikoisalbumi *Stardust* julkaistiin 11. huhtikuuta 2014. Albumin toinen single "Maybe I Love You" sai radioensisoittonsa YleX-radiokanavan *Uuden musiikin iltavuorossa* 30. joulukuuta 2013.

### 2017 ja uran lopetus 2018

Näsman julkaisi vuonna 2017 kolmen vuoden tauon jälkeen kaksi uutta singleä, "At Night" ja "Loud" -kappaleet. Kappaleet julkaisi monacolainen levy-yhtiö Subtone, jonka kanssa hän oli työskennellyt keväästä 2017.

Rosenström ilmoitti Yle X3M:n haastattelussa marraskuussa 2018 lopettaneensa laulajauransa. Hän sairastui kesällä 2018 jo toistamiseen syömishäiriöön, jonka johdosta hän hakeutui sairaalahoitoon. Hän oli kärsinyt aiemmin jo vuonna 2014 syömishäiriöstä, mutta parantunut. Näsman saa esikoislapsensa aviomiehensä kanssa keväällä 2019.

### 2020 Mollyn paluu musiikkiin

Rosenström julkaisi 4. joulukuuta 2020 "Still Got Me" yli kahden vuoden tauon jälkeen. Rosenström julkaisi keväällä 2021 EP "Emotions" johon sisältyy kappaleita "Left on Read", "Only Yours (Tonight), "Bad Luck" ja "Your Oxygen".

### **Northern Flame Music**

Vuonna 2022 MISS MOLLY solmi levytyssopimuksen Northern Flame Musicin kanssa. Yhtiö toimii yhteistyössä Warner Music Finlandin kanssa ja sillä on kansainvälinen jakelusopimus Warner Music Groupin kuuluvan yhtiön ADA:n kanssa. Kevään 2023 ensimmäinen julkaisu "21 Flaws" oli heti menetys päätyen julkaisuviikollaan 88 maan suoratoistosoittolistoille. 

Singleä seurasi julkaisut "You Idiot" , "Co-Dependent" ja Cold Pizza. Syksyllä 2023 MISS MOLLY julkaisi EP:n nimeltä Part 1.

### Lauluntekijä

Molly on nykyään Starlab Publishing levy-yhtiöllä lauluntekijänä, jossa hän kirjoittaa mm. K-pop musiikkia Aasiaan. Molly kirjoitti mm. kappaleen "Letter Filled With Light" joka korealainen suosittu artisti WHEE IN (Mamamoo jäsen) julkaisi 16 tammikuuta 2022. Letter Filled With Light nousi heti "Worldwide iTunes Album Chart" listalle kolmanneksi heti Adelen ja The Weeknd jälkeen.

Diskografia
-----------

### Albumit

| Nimi | Julkaisutiedot | Lista | Myynti |
| --- | --- | --- | --- |
| Albumilista |
| *Stardust* | * Julkaistu: 11. huhtikuuta 2014
* Formaatti: CD / digitaalinen lataus
* Levy-yhtiö: Universal Music
 | – | – |
| *PART 1* | * Julkaistu: 17. marraskuuta 2023
* Formaatti: CD / digitaalinen lataus
* Levy-yhtiö: Northern Flame Music
 | – | – |

### Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2013 | "If I Ever Grow Up" | – | – | – | *Stardust* |
| "Maybe I Love You" | – | – | – |
| 2014 | "Half Life" | – | – | – |
| 2017 | "At Night" | – | – | – |
| "Loud" | – | – | – |  |
| 2018 | "Bangs" | – | – | – |
| 2020 | "Still Got Me" | – | – | – |
| 2021 | "All Night" | – | – | - |
| 2021 | "Your Oxygen" | – | – | – |
| 2021 | "Her" | – | – | – |
| 2023 | "21 Flaws" | – | – | – | Part 1 |
| 2023 | "You Idiot" | – | – | – | Part 1 |
| 2023 | "Cold Pizza" | – | – | – | Part 1 |
| 2023 | "Co-dependent" | – | – | – | Part 1 |

### Musiikkivideot

* *If I Ever Grow Up* (2013 – ohj. Kim Koponen)
* *Maybe I Love You* (2014 – ohj. Kim Koponen)
* *Half Life* (2014 – ohj. Mirja Nurminen & Viivi Metso)
* *Still Got Me* (2020)
* *All Night* (2021)
* 21 Flaws (2023)

Lähteet
-------

1. ↑  Molly Näsman fick tidigt uppleva musikbranschens mörka sidor – "Jag vill aldrig hamna där igen" Vasabladet. Viitattu 14.8.2019.
2. 1 2 3 4 5  Kuka? - Molly Rosenström Helsingin Sanomat. Viitattu 17.11.2013.
3. 1 2  Voice Kids-voittaja Molly Rähinä Livelle! Rähinä Live. Viitattu 17.11.2013.
4. 1 2 3  Hän on The Voice Kids -voittaja! Katso lumoava lauluesitys IS TV:stä Ilta-Sanomat.  Arkistoitu 13.11.2013. Viitattu 17.11.2013.
5. ↑  14-vuotias Voice Kids -voittaja sai palkinnoksi auton Iltalehti. Viitattu 17.11.2013.
6. ↑  The Voice Kids -voittaja: "Parasta, mitä elämässäni on tapahtunut" Iltalehti. Viitattu 17.11.2013.
7. ↑  Molly : Stardust Levykauppa Äx. Viitattu 15.3.2014.
8. ↑  Uuden musiikin iltavuoro: biisilista 30.12.2013 YleX. Viitattu 31.12.2013.
9. ↑  Nuori ja lupaava pop-tulokas Molly julkaisi tänään toisen sinkkunsa  1.12.2017. FUM.fi.  Arkistoitu 22.12.2017. Viitattu 17.12.2017.
10. ↑  Yle: Voice Kids -voittaja Molly Rosenström sairastui vakavasti - ei tee enää koskaan musiikkia työkseen *iltalehti.fi*. Viitattu 7.11.2018.
11. ↑  Huumeita, viinaa ja syömishäiriö! Raskaana oleva teinitähti Molly Rosenström avautuu musiikkiteollisuuden vaietusta puolesta: "Se oli niin sekaisin koko maailma" *mtvuutiset.fi*. Viitattu 27.1.2019.
12. ↑  Molly - If I Ever Grow Up  10.11.2013. MollyOfficialVEVO. Viitattu 30.5.2014.
13. ↑  Molly - Maybe I Love You  3.1.2014. MollyOfficialVEVO. Viitattu 30.5.2014.
14. ↑  Katso The Voice Kids -voittaja Mollyn uusi musiikkivideo – tekijät 15-vuotiaita  30.5.2014. YleX. Viitattu 30.5.2014.
15. 1 2  Molly - Still Got Me  04.12.2020. Molly Official. Viitattu 11.1.2021.